open-index/open-wikipedia-markdown huggingface dataset:
பிசின்

thumb|பிசின்

**பிசின்** (*resin*, ரெசின், பசழி, அல்லது கீலம்) என்பது மரத்தில், குறிப்பாக ஊசியிலை மரத்தில் (*coniferous tree*) இருந்து சுரக்கும் ஒரு திரவம். இந்த பிசினில் ஐதரோகார்பன் (*Hydrocarbon*) இருக்கிறது. இது வேதிச் சேர்வைகளுக்கு (chemical constituents) பயன்படும் என்பதால் இதற்கு நல்ல மதிப்பு உண்டு. இவை மெருக்கெண்ணெய் (*varnish*), ஒட்டீரம் (*adhesive*), தூபம் அல்லது நறும்புன்னை (*perfume*) முதலியவற்றை தயாரிப்பதற்கு பயன்படும்.

இதே போன்ற தன்மை உடைய மற்ற செயற்கைப் பொருட்களுக்கும் இந்த சொல்லை பயன்படுத்துவார்கள். பிசின்களின் வரலாறு மிகப்பெரியது மற்றும் இதனை விளக்கியவர்கள் பண்டைய கிரேக்க தியோபிரசுடச் மற்றும் பண்டைய ரோமானிய மூத்த பிளினி, குறிப்பாக பிராங்கின்சென்சு மற்றும் மிரத் என்பவைகளை. அவை நறும்புன்னைகளாகவும் மற்றும் பல சமய பயன்பாடுகளாகவும் பயன் படும் மிக விலை மதிப்புள்ள பொருட்கள்.

## வேதியியல்

## வழிப்பொருள்
## வகைகள்
*பாலியெஸ்ட்டர் பிசின்

## இதனையும் பாருங்கள்
*நாரிழை

## வெளி இணைப்புகள்
*தேனீக்கள் தயாரிக்கும் மருந்து - ரெசின்

பகுப்பு:வேதியியல்
மின்னழி நிரல்மாறு படிக்க மட்டும் நினைவகம்

**மின்னழி நிரல்மாறு படிக்க மட்டும் நினைவகம்** (மிநி பம நினைவகம் ) *(ஆங்கிலம்:EEPROM-Electrical Erasable Programmable Read Only Memory )* என்பது தன்னை இயக்கும் மின்னாற்றலை நீக்கினால் கூட தனக்குள் பதிந்து அல்லது சேமித்து வைத்து இருக்கும் தரவுகளை அழிந்துவிடாமல் அப்படியே வைத்துக் கொள்ளும் *தரவழியா நினைவகம்* (நான்-வோலடில் மெமரி) ஆகும். இது தொலைக்காட்சி பெட்டிகள், கணினிகள், மற்றும் இதர மின்னணு (மின்ம)க் கருவிகளில் சிறிய அளவான தரவுகளை சேமிக்க பயனாகிறது. குறிப்பாக தொலைக்காட்சியில் ஒளிவீச்சு அளவு, அலைவரிசை இசைப்பு அமைப்புகள் (சேனல் டூனிங் செட்டிங்க்ஸ்) அல்லது கணினியில் நேரம் அல்லது துவக்காயத்தம் (BIOS-Basic Input Output System) ஆகிய அமைப்புகள் சேமிக்கப்படுகின்றன. இவ்வமைப்புகளில் மின் திறன் அகன்றாலும் தரவு இழக்கப்படுவதில்லை

துவக்கப் பதிமென்பொருள் (பூட்அப்  பேர்ம்வேர்) போன்ற அதிக அளவு தரவுகளுக்கு சேர்ந்தியங்கு ஒளிப்பு நினைவகம் (பிளாஷ் மெமரி) பயனாகிறது. சேர்ந்தியங்கு திடீர் நினைவகம் உள்ளமைவுத் தரவுகளுக்கு பொதுவாகப் பயனாவதில்லை.

மின்னழிநிரல் நினைவகம் மிதப்பு வாயில் தொழில்நுட்பத்தால் (ப்லோடிங் கேட் டெக்னாலஜி) செயல்முறைப்படுத்தப்படுகிறது.

## வரலாறு
1978 ஆம் ஆண்டில் ஜார்ஜ் பெர்லேகோஸ் என்பவர் இன்டெல் நிறுவனத்தில் இன்டெல் 2816 என்ற செயலியை தயாரித்தார். அதில் **மிநி பம** ( இ-இ-புரோம்) நினைவகத்தின் முந்தைய கண்டுபிடிப்பான **நிபம** ( இ-புரோம்) நினைவகத்தினை பயன்படுத்தினார். அதில் மென்வாய் ஒட்சைட்டு அடுக்கை  பயன்படுத்தினார். இதனால் சில்லு அதன் பிட்களை புற ஊதா ஆதாயம் இல்லாமலே அழிக்க முடிவதை உள்ளது.

## மேற்கோள்கள்

பகுப்பு:மின்னணுவியல்
பகுப்பு:அமெரிக்கக் கண்டுபிடிப்புகள்
வேதாவின் கவிதைகள் (நூல்)

குழந்தைகள் இளையோர் சிறப்புடம் திகழ சிறப்பான ஆலோசனைகளைக் கொண்ட நூலாக 160 பக்கங்களுடன் இந்திய மதிப்பில் ரூபாய் 42 விலையில் வெளியிடப்பட்டுள்ளது.

## நூலாசிரியர்

நூலாசிரியர் வேதா இலங்காதிலகம் உலகம் முழுவதுமுள்ள குறிப்பிடத்தக்க சில தமிழ்ப் பெண் கவிஞர்களுள் ஒருவர். இலங்கையில் பிறந்த இவர் 1987 ஆம் ஆண்டில் வாழ்வாதாரத்திற்காக டென்மார்க் நாட்டிற்குச் சென்று அங்கு ஒரு பாலர் பள்ளியில் பணிபுரிந்து கொண்டு தன் குடும்பத்தினருடன் வசித்து வருகிறார்.

## அறிமுகம்

பிரான்சிலிருந்து வெளிவரும் ஈழநாடு பாரிஸ் இதழின் முதன்மை ஆசிரியர் எஸ்.எஸ்.குகநாதன் இந்நூலிற்கு அறிமுகம் ஒன்றை அளித்திருக்கிறார்.

## அணிந்துரை

இலங்கை யாழ்ப்பாணத்திலிருக்கும் அகில இலங்கைக் கம்பன் கழகத்தின் சார்பாக இ.ஜெயராஜ் இந்நூலிற்கு எட்டு பக்கங்களில் அணிந்துரையை வழங்கியிருக்கிறார்.

## பொருளடக்கம்

நூலாசிரியர் தளிர்கள் எனும் தலைப்பில் 9 கவிதைகளையும், குடும்ப உறவு எனும் தலைப்பில் 12 கவிதைகளையும், தத்துவம் எனும் தலைப்பில் 4 கவிதைகளையும், உணர்வுகள் எனும் தலைப்பின் கீழ் 15 கவிதைகளையும், காதல் + ஏக்கம் எனும் தலைப்பில் 7 கவிதைகளையும், பெண்மை எனும் தலைப்பில் 8 கவிதைகளையும், ஊர் மணம் எனும் தலைப்பில் 12 கவிதைகளையும், நிகழ்வுகள் என்ற தலைப்பில் 16 கவிதைகளையும், வானொலி எனும் தலைப்பில் 6 கவிதைகளையும் , இயற்கை எனும் தலைப்பில் 3 கவிதைகளையும், சுகம் கேட்டல் பிரார்த்தனை எனும் தலைப்பில் 3 கவிதைகளையும், வாழ்த்து - விழா எனும் தலைப்பில் 7 கவிதைகளையும் அளித்திருக்கிறார். இந்நூலில் மொத்தம் 102 கவிதைகளைத் தந்திருக்கிறார். இது தவிர கடைசியாக டென்மார்க் ஒல்போ நகர வானொலியில் இவர் வாசித்த "நானும் என் கவிதையும்" என்கிற கவிதை தரப்பட்டுள்ளது. 

## வெளி இணைப்புகள்
* முத்துக்கமலம் இணைய இதழில் வெளியான "வேதாவின் கவிதைகள்" நூல் குறித்த புத்தகப்பார்வை  

பகுப்பு:தமிழ் கவிதை நூல்கள்
பகுப்பு:2003 தமிழ் நூல்கள்
பந்தணி

ஒரு **பந்தணி** (ball grid array) என்பது பரபேற்றுச் சாதனங்களில் (Surface Mount Devices) ஒரு பொதிய முறை ஆகும். பந்தணி முள்ளணியிளிருந்து உருவாகிய பொதிய முறை. முள்ளணியில் ஒரு முகத்தில் முள்கள் நிரப்பப்படுகின்றன. பந்தணியில் முள்கள் சூட்டிணை பந்துகளால் (solder balls) மாற்றப்படுகின்றன. சூட்டிணைப் பந்துகள் சுற்றுப்பலகையில் உள்ள செப்பு நிரப்பிடங்கள் (solder pads) மீது ஒட்டுகின்றன.

## நிறைகள்
### உயர்ந்த அடர்வு
பந்தனி முறையில் ஒரு பொதியத்தில் அதிக முள்கள் இடம் கொள்ளப்படுகின்றன. தொழிற்சாலையில் பந்துகள் பொதியத்தில் ஓட்டப்படுவதால் தற்செயலாக குறுக்குச் சுற்று தவிர்க்கப்படுகிறது.

### வெப்பக் கடத்தம்
பந்தணி பொதியங்கள் வழக்கமான பரப்பேற்றுப் பொதியங்களை விட குறைந்த வெப்பத் தடுப்புக் கொண்டுள்ளதால் பொதியத்தில் மிகுவெப்பம் வாய்ப்புகள்குறைக்கப்படுகிறது.

### குறை மின்மறுப்பு இழுதுகள்
மின்கடத்திகள் பந்தணி பொதிய முறையில் குட்டையாக இருப்பதால் இழுதுகளின் மின்மறுப்பு குறைவாக உள்ளது. ஆகையால் அதிவேகக் குறிகைகளில் உருக்குலைவு குறைகிறது.

## குறைகள்
### விலையுயர்ந்த ஆய்வு
பந்தணியின் ஆய்வு இதர பரபேற்றுச் சாதனங்களை விட விலைமிக்கது மற்றும் சிக்கலானது.

### தவறுகளைதலில் கடினம்
குறிகைகள் சுற்றுப்பலகையில் நேரடியாக அணுக முடியாதலால் தவறுகளைதலின் (debug) பொது சுற்றுப்பலகையில் கடினமான திருத்துவேலைகள் செய்ய நேரிடலாம். இதர பரப்பெற்றுச் சாதனங்களில் இழுதுகள் வெளிப்படுவதால் தேட்டல் செய்வது (probing) அவைகளில் எளிதாகின்றன.

## மேற்கோள்கள்

பகுப்பு:மின்னணுவியல்
தாமஸ் கிரான்மர்

**தாமஸ் கிரான்மர்** (*Thomas Cranmer*; 2 சூலை 1489 – 21 மார்ச் 1556) ஆங்கிலேய மத சீர்திருத்தத்தின் தலைவர் மற்றும் பின்-சீர்திருத்திய இங்கிலாந்து திருச்சபையின் முதலாம் பேராயர் ஆவார். இவர் இங்கிலாந்தின் எட்டாம் ஹென்றி மற்றும் இங்கிலாந்தின் ஆறாம் எட்வர்டின் ஆட்சிக்காலத்தில் வாழ்ந்துவந்தார். ஆரகானின் கதெரீனிடமிருந்து மன்னர் என்றி விவாகரத்து செய்ய உதவினார், இது உரோமைத் திருச்சபையிலிருந்து இங்கிலாந்தைப் பிரித்தது. இதற்பின் கிரான்மரும் தாமசு குரொம்வெல்லும் இணைந்து 'ராயல் சுப்ரீமசி' எனபடும் அறிக்கையை செயலப்படுத்தினார். இதன்கீழ் அரசர் அல்லது அரசியாரே திருச்சபையின் தலைவராவார்.

இவர் கான்டர்பரியின் பேராயராகப் பணியாற்றிய காலத்தில் இங்கிலாந்து திருச்சபையின் போதனையை சீர்திருத்தினார். இவரே இங்கிலாந்து திருச்சபை, ஆங்கிலிக்க ஒன்றியம் மற்றும் அதில் இணைந்துள்ள வெவ்வேரு திருச்சபைகளின் கொள்கை ம்ற்றும் போதனையின் தந்தை எனக் கூறலாம்.

எனினும், என்றியின் ஆட்சியில் இவர் தீவிரமாக எந்த மாற்றங்களையும் செயல்படுத்தவில்லை. எட்வர்டின் ஆட்சியில் இவர் தீவிரமாக இங்கிலாந்தை உரோமைத் திருச்சபையிலிருந்து மாற்றினார். முதலில் இவர் தனது "பொது ஜெப புத்தகம்" (*புக் ஒஃப் காமன் பிரேயர்*) எனும் புத்தகத்தை வெளியிட்டார். இதில் இங்கிலாந்து திருச்சபையின் முழு புதிய வழிபாட்டை போதித்தார். அதுமட்டுமல்லாமல் சமயகுருமாரின் பாலிய விட்டொழிப்பு, திருவிருந்து, வழிபாட்டில் படிமங்களின் பங்கு, மற்றும் தூயர்களுக்கு  ஜெபம் செலுத்துவதைக்குறித்து இதில் குறிப்பிடுகிறார்.

இங்கிலாந்தின் முதலாம் மரியாள், ஒரு கத்தோலிக்க அரசி, ஆட்சிக்கு வந்தபொழுது இவர் உயிருடன் எரிக்கப்பட்டார். எனினும், இவரது 'புக் ஒஃப் காமன் ப்ரெயர்' மற்றும் அதிலிருந்து எடுக்கப்பட்ட 39-கட்டுரைகள் இன்னும் வாழ்கிறது.

## மேற்கோள்கள்

பகுப்பு:1556 இறப்புகள்
பகுப்பு:1489 பிறப்புகள்
பகுப்பு:சமயங்களைத் தோற்றுவித்தோர்
பூந்தமல்லி வைத்தீஸ்வரன் கோவில்

***பூந்தமல்லி வைத்தீஸ்வரன் கோவில்*** என்பது இந்தியாவின் சென்னையில் அமைந்துள்ள ஒரு இந்துக் கோயிலாகும். இது மேற்குச் சென்னையில் பூந்தமல்லியில் அமைந்துள்ள ஆயிரம் ஆண்டுகள் பழமை வாய்ந்த சிவன் கோவில் ஆகும். பூந்தமல்லி வைத்தீஸ்வரன் சிவன் கோவில் கிபி 10ஆம் நூற்றாண்டில் சோழ மன்னர்களால் கட்டப்பட்டது இந்த பூந்தமல்லி வைத்தீஸ்வரன் சிவன் கோவில்.

## கோயிலின் சிறப்புகள்
இறைவன் பெயர்: வைத்தீஸ்வரர் (கிழக்கு நோக்கியவர்)
இறைவி: தையல்நாயகி (தெற்கு நோக்கியவர்)
கோயிலின் இன்னொரு (சிறப்புப்) பெயர்: உத்தர வைதீஸ்வரர் கோவில்
தல மரம்: தாழி பனை மரம் 
கோவில் திருக்குளம்: வினை தீர்த்த குளம் (கிழக்கு புறம் உள்ளது)

இந்தக் கோவில் சிதம்பரம் வைதீஸ்வரன் கோவில் போன்று செவ்வாய் நவக்கிரக தலமாகும். இது சென்னை நகரில் உள்ள செவ்வாய்க்கான நவக்கிரகத் தலமுமாகும். கர்ப்பக் கிரகத்தின் வெளியில் பனைமரத்தின் கீழ் கல்லில் செவ்வாயின் பாதம் செதுக்கப்பட்டுள்ளது. செவ்வாய் தோசம் உள்ளவர்களுக்கு இது ஒரு பரிகார தலமுமாகும். இந்த தலத்தில் அங்காரகன் (செவ்வாய்) சிவனை வணங்கியதாக ஐதீகம். அங்காரகனுக்கான சிறப்பு பூஜைகள் செவ்வாய்கிழமைகளில் இங்கு நடத்தப்படுகின்றன.

## மூன்று சக்கரங்கள் உள்ளன
இந்தக் கோவிலின் பிரகாரங்கள் மிகவும் பெரியது. உள் பிரகாரத்தில் தக்சிணாமூர்த்தி, பிரம்மா, சுப்ரமணியர், சண்டிகேஸ்வரர், துர்கை ஆகியோருக்கான சன்னதிகள் உள்ளன. இந்தப் பிரகாரத்தில் ஆதி சங்கரரால் நிறுவப்பெற்ற மூன்று சக்கரங்கள் உள்ளன. அவையாவன: ஸ்ரீ சக்கரம், ஸ்ரீ சுப்ரமணிய சக்கரம், ஸ்ரீ ஷண்முக சக்கரம். வடக்கு பிரகாரத்தில் வாசல் நோக்கி பானலிங்கம் உள்ளது. கோவிலின் கோபுரம் கிழக்கு புறமாக இருந்தாலும், பிரதானமும் ராஜகோபுரமுமானது வடக்கு பக்கம் உள்ளது. நுழைவாயில் உள்ள இடத்தில் நிறைய சிற்பங்கள் உள்ளன.

## சூரிய பூஜை
மாசி மாதம் 21 முதல் 25 முடிய ஐந்து தினங்களில் நடைபெறும் சூரிய பூஜையின் போது, கதிரவனின் கதிர்கள் சிவலிங்கத்தின் மீது படுகின்றன

பகுப்பு:சென்னை மாவட்டத்திலுள்ள சிவன் கோயில்கள்
கல்பாசி

**கல்பாசி** என்பது காட்டுப் பகுதிகளில் பாறைகளில், மரக்கிளைகளில், பனை தென்னை மரங்களின் மீது தேமல் பட்டதுபோல படர்ந்து வளரும் பாசி. பாசி என்று அழைத்தாலும் இது உண்மையில் இரண்டு உயிரினங்கள் இணைந்து நட்பு வாழ்க்கை நடத்தும் ஒன்றிய வாழ்வு முறையாகும். கிட்டத்தட்ட 1000 வகை கல்பாசிகள் உலகில் உள்ளன.

ஒரு உயிரி பூஞ்சனம், இன்னொன்று நீலப்பச்சைப்பாசி. பாசியை ஃபோட்டோ பயான்ட் என்பார்கள், பூஞ்சனத்தை மைக்கோபயான்ட் என்பார்கள். பாசி ஒளிச்சேர்க்கை செய்து சக்தி தருகிறது. பூஞ்சனம் வாழ இடத்தை உண்டுபண்ணித் தருகிறது. ஆயிரம் வகை கல்பாசிகள் பல்வேறுவிதமான பூஞ்சனங்களால் உருவாக்கப்பட்டிருந்தாலும், அதில் 4 வகை பாசிகள்தான் திரும்பத்திரும்பக் காணப்படுகின்றன. குறிப்பாக ரைசோனீமா என்ற நீலப்பச்சப் பாசிதான் அதிகம். இதை முதலில் சைட்டோனீமா என்று தவறாக கருதிவந்தார்கள், டி என் ஏ சோதனை மூலம் ரைசோனீமா என்பது முடிவாயிற்று.

பல்வேறு வகையான பூஞ்சனங்கள் ஒரே வகைப் பாசியை துணையாகக் கொண்டு வாழ்வதைப் பார்க்கும்போது, பரிணாமத்தில் பூஞ்சனங்கள் தம்மிடையே பாசிகளை பங்கிட்டுக் கொண்டிருக்கின்றன என்று தெரிகிறது. ஆரம்ப காலத்தில் விவசாயிகள் தமக்குள் விதைகளை பகிர்ந்து கொண்டார்கள். அதுபோல பூஞ்சனங்களும் பாசிகளைப் பகிர்ந்துகொண்டு பல்லுயிர் ஓம்பின என்று தெரிகிறது.

## இவற்றையும் பார்க்கவும்‌
*பாசிகள்

பகுப்பு:பாசிகள்
இராமானுசன் கூட்டு

:*இக்கட்டுரை [[இராமானுசன் கூட்டுகை]] (Ramanujan summation) என்பது பற்றியது அன்று*

கணிதத்தின் ஒரு பிரிவான எண்கோட்பாட்டியலில், **இராமானுசன் கூட்டு** (Ramanujan's sum), என்பதைப் பொதுவாக *c**q*(*n*), எனக்குறிப்பது வழக்கம். இது நேர்ம எண் மாறிகள் *q*, *n* ஆகியவற்றால் ஆன சார்பியம் (சார்பு). இதனைக் கீழ்க்காணும் சூத்திரத்தால் குறிக்கலாம்

:c_q(n)=
\sum_{a=1\atop (a,q)=1}^q
e^{2 \pi i \tfrac{a}{q} n}
,


மேலுள்ளதில் (*a*, *q*) = 1 என்னும் குறியீடு என்ன குறிக்கின்றதென்றால்,  *a* என்பது *q* என்னும் எண்ணோடு ஒப்பீட்டு பகா எண்ணின் (co-prime) மதிப்புகளை மட்டுமே கொள்ளும் என்று பொருள்.

சீனிவாச இராமானுசன் இந்த கூட்டு வாய்பாட்டை 1918 ஆய்வுத்தாளில் அளித்தார் இக் கூட்டு வாய்பாட்டினை வினோகிராடோவ் தேற்றத்தை(Vinogradov's theorem)நிறுவுவதில் பயன்படுத்தியுள்ளார்கள். இத்தேற்றம் மிகப்பெரிய ஒற்றைப்படை எண்கள் ஒவ்வொன்றும் மூன்று பகா எண்களின் கூட்டுத்தொகை என கூறுகின்றது
## இராமானுசன் கூட்டு அட்டவணை

## அடிக்குறிப்புகள்

## உசாத்துணையும் நூற்பட்டியலும்

*

*

*

*  Section A.7.

* (pp.&nbsp;179&ndash;199 of his *Collected Papers*)

* (pp.&nbsp;136&ndash;163 of his *Collected Papers*)

*

பகுப்பு:எண் கோட்பாடு
அறந்தாங்கி சட்டமன்றத் தொகுதி

**அறந்தாங்கி சட்டமன்றத் தொகுதி** (*Arantangi Assembly constituency*), தமிழ்நாட்டின் 234 சட்டமன்றத் தொகுதிகளுள், புதுக்கோட்டை மாவட்டத்தின் ஒரு சட்டமன்றத் தொகுதியாகும். அறந்தாங்கி தொகுதியில் அறந்தாங்கி நகராட்சியின் 27 வார்டுகளும், ஆவுடையார்கோயில் ஊராட்சி ஒன்றியம் மற்றும் மணமேல்குடி ஊராட்சி ஒன்றியத்தின் கிராம ஊராட்சிகள் உள்ளது. மேலும், அறந்தாங்கி ஊராட்சி ஒன்றியத்தின் 20 ஊராட்சிகளும், அரிமளம் ஒன்றியத்தின் 5 ஊராட்சிகளும் உள்ளன.

இத்தொகுதியில் முக்குலத்தோர், தேவேந்திரகுல வேளாளர்,  முத்தரையர், உடையார், நாடார், யாதவர், வெள்ளாளர், நகரத்தார் மற்றும் இசுலாமியர் போன்ற சமூகத்தினர் கணிசமாக உள்ளனர். இத்தொகுதியில் ஆவுடையார் கோயில் ஆத்மநாதசுவாமி கோயில் மற்றும் கோட்டைப்பட்டினத்தில் ராவுத்தர் அப்பா ஒலியுல்லா தர்ஹாவும் உள்ளது.

கோட்டைப்பட்டினம் மற்றும் ஜெகதாப்பட்டினத்தில் விசைப்படகுகள் மூலமும் கட்டுமாவடி, புதுக்குடி, ஆர். புதுப்பட்டினம், கோடியக்கரை, முத்துக்குடா உள்ளிட்ட 32 கிராமங்களில் நாட்டுப் படகுகள் மூலம் மீனவர்கள் கடலில் மீன்பிடி தொழிலில் ஈடுபட்டுள்ளனர். மீன் ஏற்றுமதி மூலம் அன்னிய செலாவணி கிடைத்து வருகிறது.

## தொகுதியில் அடங்கும் பகுதிக‌ள்
* மணமேல்குடி வட்டம்
* ஆவுடையார்கோயில் வட்டம், சித்திரம்பூர் 
* அறந்தாங்கி வட்டம் (பகுதி)
ஆளப்பிறந்தான், மூக்குடி, ரெத்தினக்கோட்டை, மேமங்கலம், கோவில்வயல், மேலப்பட்டு, பள்ளித்திவயல், ஊரணி, ஆலங்குடி, இடையாறு, குளத்தூர், புதுவாக்கோட்டை, தர்மராஜன்வயல், கம்மங்காடு, உலகளந்தான்வயல், வீரமங்கலம், பெருநாவலூர், பஞ்சாத்தி, ஆமாஞ்சி, அல்லரைமேலவயல், குண்டகவயல், கீழச்சேரி, சிவந்தான்காடு, வேங்கூர், சீனமங்கலம், அருணாசலபுரம், கூகனூர், ராயன்வயல், தேடாக்கி, காரவயல், நாகுடி, அரியாமறைக்காடு, கனக்குடி, கீழ்குடி, ஏகணிவயல், ஏகப்பெருமாளூர், ஆடலைக்காலபைரவபுரம், காரைக்காடு, அத்தாணி, கலக்காமங்கலம், திருவாப்பாடி, ஓமக்கன்வயல், நெம்மிலிக்காடு, முன்னூத்தான்வயல், பங்கயத்தான்குடி, வெள்ளாட்டுமங்கலம், கண்டிச்சங்காடு, பிராமணவயல், சுப்பிரமணியபுரம் மற்றும் சித்தகன்னி கிராமங்கள்

அறந்தாங்கி (நகராட்சி).

## வெற்றி பெற்றவர்கள்

*1977ல் திமுகவின் எசு. இராமநாதன் 22052 (23.28%) வாக்குகள் பெற்றார்.
*1989ல் அதிமுக (ஜா) அணியின் வெங்கடாச்சலம் 13375 (10.31%) வாக்குகள் பெற்றார்.
*2001ல் சுயேச்சை முகமது அலி ஜின்னா 16620 (13.07%) வாக்குகள் பெற்றார்.
*2006ல்  தேமுதிகவின் முகமது அலி ஜின்னா 15347 9153 வாக்குகள் பெற்றார்.

## தேர்தல் முடிவுகள்

### 2021

### 2016

### 2011

### 2006

### 2001

### 1996

### 1991

### 1989

### 1984

### 1980

### 1977

### 1971

### 1967

### 1962

### 1957

### 1952

## மேற்கோள்கள்

பகுப்பு:புதுக்கோட்டை மாவட்டத்திலுள்ள சட்டமன்றத் தொகுதிகள்
உற்பத்திப் பொருள் வடிவமைப்பு

**[[உற்பத்தி]]ப் பொருள் வடிவமைப்பு** என்பது திறன் வாய்ந்த, பயனுள்ள கருத்து உருவாக்கம் மற்றும் மேம்பாடு ஆகியவற்றுடன் கூடிய செய்முறையிலான புதிய விளைபொருளை வரையறை செய்வதாகும். உற்பத்திப்பொருள் வடிவமைப்பாளர்கள் கருத்துக்களை உருவாக்கி, அவற்றை மதிப்பீடு செய்து, ஒரு முறையான அணுகுமுறையில், உற்பத்திப் பொருட்கள் மூலமாக அவற்றைத் தெளிவுபடுத்துகின்றனர். சந்தை மேலாளர், உற்பத்திப் பொருள் மேலாளர், தொழிற்சாலை வடிவமைப்பாளர் மற்றும் வடிவமைப்பு பொறியாளர் ஆகியோரின் பல நடவடிக்கைகளை மேற்பார்வையிடும் பணியை உற்பத்திப் பொருள் வடிவமைப்பாளர் மேற்கொண்டு வருகிறார்.

பணி வடிவமைப்பு, அமைப்பு வடிவமைப்பு, இடைத்தாக்க வடிவமைப்பு ஆகியவற்றுடன் உற்பத்திப் பொருள் வடிவமைப்பு என்ற இப்பதம் சில சமயங்களில் குழப்பப்படுகிறது. தொட்டுணரக்கூடிய முப்பரிமாண பொருட்களை உண்டாக்குவதற்கு உற்பத்திப்பொருள் வடிவமைப்பாளரின் பங்கானது கலை, அறிவியல், தொழில் நுட்பம் ஆகியவற்றை இணைக்கிறது. முற்காலத்தில் அதிக அளவில் பயன்படுத்தப்பட்ட மனித சக்தி குறித்த வழிமுறைகளை கருத்துக்களைப் பரிமாறிக் கொள்ளவும், கற்பனை செய்யவும், பகுப்பாய்வு செய்யவும் வடிவமைப்பாளர்களை அனுமதிக்கும் பட்சத்தில் இம்முறையை எளிதாக்க இயலும்.

## தேவைப்படும் திறமைகள்
உற்பத்திப் பொருட்களை கருத்துருவாக்க நிலையிலிருந்து சந்தைக்கு கொண்டு வருவதற்குத் தேவையான திறமைகளை உற்பத்திப்பொருள் வடிவமைப்பாளர்கள் பெற்றுள்ளனர். வடிவமைப்புத் திட்டங்களை நிர்வகிக்கவும், வடிவமைப்புத் தொழிலின் பிற பிரிவுகளுக்கு துறைகளைத் துணை ஒப்பந்தம் செய்யக் கூடிய திறனையும் அவர்கள் பெற்றிருக்க வேண்டும். *உற்பத்திப் பொருள் வடிவமைப்பிற்கு* அழகுணர்ச்சி இன்றியமையாததாகக் கருதப்படுகிறது. ஆனாலும் வடிவமைப்பாளர்கள் தொழில் நுட்பம், பணிச்சூழலியல், பயன்பாடு, தகைமை ஆய்வு மற்றும் பொறியியல் உள்ளிட்ட இன்றியமையாத அம்சங்களுடன் பல்வேறு நடவடிக்கைகளை மேற்கொள்ளுகின்றனர்.

பெரும்பாலான வடிவமைப்புப் புலங்களில் உள்ளது போல், ஓர் உற்பத்திப் பொருளுக்கான வடிவமைப்பு, ஓர் *அவசியத்திலிருந்து* உதயமாவதுடன், அதற்கு ஒரு *பயனும்* உள்ளது. அது ஒரு குறிப்பிட்ட *வழிமுறையைப்* பின்பற்றுகிறது. மேலும் சிலசமயங்களில், *சங்கம்* மற்றும் மனிதமுயற்சியால் வெற்றி கொள்ளுதல் போன்ற சில சிக்கலான காரணிகளும் இதற்குப் பொறுப்பாகலாம். தொழில் நுணுக்கத்தில் தகுதி வாய்ந்த ஒரு உற்பத்திப் பொருள் வடிவமைப்பாளரையோ அல்லது தொழிலக வடிவமைப்பாளரையோ குறிப்பதற்கு, தொழிலக வடிவமைப்பு பொறியாளர் என்ற சொற்றொடர் பயன்படுத்தப்படுகிறது.

## பயன்பாடு
சில நிறுவனங்கள் அல்லது தனி மனிதர்கள் வளரும் புதிய உற்பத்திப் பொருட்களின் மேல் அதிக விருப்பம் கொண்டுள்ளனர். நாகரீக உலகில், முக்கியமாக ஐரோபோ, கூகிள், அல்லது நோக்கியா போன்ற தொழில் நுட்ப நிறுவனங்கள் இவற்றில் உள்ளடங்கும். நூதன கண்டுபிடிப்புகளில் சாதகமான போட்டியைக் கட்டிக்காக்கும் தேவையிலிருக்கும் நிறுவனங்களுக்கு, பெரும்பாலான உற்பத்திப் பொருள் வடிவமைப்பாளர்கள் திட்ட வல்லமையுள்ள சொத்துக்களாக உள்ளனர்.

## குறிப்புகள்

## வெளிப்புற இணைப்புகள்

* Off Book: Product Design
*

பகுப்பு:உற்பத்திப் பொருட்கள்
இளவரசி இசபெல்லா

**இளவரசி இசபெல்லா** என்பது இவர்களை குறிக்கும்:

* டென்மார்க் இளவரசி இசபெல்லா (பிறப்பு 2007), பட்ட இளவரசர் ஃபிரட்ரிக் மற்றும் பட்ட இளவரசி மேரியின் புதல்வி
* அர்மேனிய இளவரசி இசபெல்லா (c. 1278 – c. 1321), மூன்றாம் லியோவின் மகள்.
* பரமாவின் இளவரசி இசபெல்லா மரியா (1741–1763), புனித ரோமானியா பேரரசர் இரண்டாம் யோசப்பின் மனைவி.
* பிரேசில் பேரரசுக்குரிய இளவரசி இசபெல்லா (1846–1921), பிரேசில் பேரரசர் பெட்ரோவின் மகள் மற்றும் வாரிசு.
* கிரோயின் இளவரசி இசபெல்லா (1856–1931), ஆர்ச்ச்டியூக் ஃபிரெட்ரிக் அவர்களின் மனைவி.

## மேலும் காண்க
*பேரரசி இசபெல்லா
டென்மார்க் இளவரசி இசபெல்லா

**டென்மார்க்கின் இளவரசி இசபெல்லா, மொன்பெசட் சீமாட்டி** (Princess Isabella Henrietta Ingrid Margrethe of Denmark, Countess of Monpezat, பிறப்பு: 21 ஏப்ரல், 2007) டேனிஷ் அரச குடும்பத்தின் ஒரு உறுப்பினர் . பட்டத்து இளவரசர் ஃபிரெடெரிக் மற்றும் அவரது துணைவியாரான பட்டத்து இளவரசி மேரி அவர்களின் புதல்வி இசபெல்லா.

ராணி மார்கரெட் மற்றும் அவரது கணவர் ஹென்ரிக் அவர்களது ஒரே பேத்தியாக பிறந்த இசபெல்லாவே டேனிஷ் அரச குடும்பத்தில் 1946-ஆம் ஆண்டு பிறந்த ராணி அன்னே-மேரிக்குபின் பிறந்த முதல் பெண் ஆவார்.

பகுப்பு:டென்மார்க்கு மக்கள்
பகுப்பு:2007 பிறப்புகள்
பகுப்பு:வாழும் மக்கள்
ஹாய்டி

*ஹாயிடி(Heidi) - அலைந்துதிரிந்த ஆண்டுகளும் கல்வி பயின்ற ஆண்டுகளும்* (செருமன்: Heidis Lehr- und  Wanderjahre), சுருக்கமாக, **ஹாயிடி**, ஒரு புதினக்கதை; சுவிசால்ப்சில் தாத்தா ஆல்ப் மாமாவின் கவனிப்பில் வளரும் ஒரு சிறுமியின் வாழ்வில் நிகழும் நேர்வுகளே இக்கதை. இது 1880- இல் **ஜோஹேனா ஸ்பைரி** என்ற சுவிசு எழுத்தாளரால் எழுதப்பட்டது.

## கதைச்சுருக்கம்
கதையில் ஆடல்ஹேட் (Adelheid) என்பது ஹாயிடியின் இயற்பெயர்; பெற்றோரற்ற சிறுமியான ஹாயிடியை தாத்தா ஆல்ப்பிடம் சேர்க்கிறார் அவள் அத்தை டேதே.

## அனிமேஷன் தொடர் மற்றும் திரைப்படங்கள்
ஹாய்டி யின் கதை திரைவடிவங்களிலும் அனிமேஷன் தொடர்களிலும் (Heidi, Girl of the Alps) ஆக்கப்பட்டுள்ளன.

## மேற்கோள்கள்

பகுப்பு:சிறுவர் இலக்கியம்
எபிகியூரசு

**எபிகியூரசு** (கிரேக்கம்: Ἐπίκουρος, Epikouros, "ally, comrade"; சாமோசு, 341 கிமு – ஆத்தன்சு, 270 கிமு; 72 ஆண்டுகள்) பண்டைக் கிரேக்கத்தின் முக்கிய மெய்யிலாளர்களில் ஒருவர்.  இவரது பகுத்தறிவு கோட்பாடுகளே பின்னர் அறிவியல் வழிமுறையாக வளர்ச்சி பெற்றன.  இவர் அப்போதைய கிரேக்க சமூகத்தில் இருந்து மாறுபட்டு பெண்களையும் அடிமைகளையும் தனது பள்ளியில் சேர்த்தார்.

## இறையும் கொடுமையின் இருப்பும்

## வெளி இணைப்புகள்

* ''Stoic And Epicurean'' by Robert Drew Hicks (1910) (Internet Archive) 
* Epicurea, Hermann Usener - full text
* 
* .
* Society of Friends of Epicurus
* Discussion Forum for Epicurus and Epicurean philosophy - EpicureanFriends.com
* "Epicurus" , a botanical perspective, plantspeopleplanet.org.au

பகுப்பு:கிரேக்கர்கள்
பகுப்பு:கிமு 4 ஆம் நூற்றாண்டு மெய்யியலாளர்கள்
பகுப்பு:கிமு 341 பிறப்புகள்
பகுப்பு:கிமு 270 இறப்புகள்
பகுப்பு:அறிவாய்வியலாளர்கள்
பகுப்பு:பண்டைய கிரேக்க மெய்யியலாளர்கள்
பகுப்பு:கிரேக்க இயற்பியலாளர்கள்
பகுப்பு:அறிவியலின் மெய்யியலாளர்கள்
பகுப்பு:கிரேக்க இறைமறுப்பாளர்கள்
பகுப்பு:சமயத் தலைவர்கள்
ராஜூக்கள்

ஆந்திராவிலிருந்து தெலுங்கு பேசும் ராஜூக்கள் எனப்படும் சமூகத்தின் ஒரு பிரிவினர் 15 ஆம் நூற்றாண்டு மத்தியில் தமிழ்நாட்டிற்குக் குடி பெயர்ந்தனர். விஜயநகர அரசர் புசாபதி சின்ன ராஜூவின் வழித்தோன்றல்களான இவர்கள் முதலில் இராஜபாளையம் அருகிலுள்ள கீழராஜகுலராமன் எனும் ஊரில் வந்து தங்கியிருந்தனர். மதுரை சொக்கநாத நாயக்கின் கீழ் பணிபுரிந்து வந்த இவர்கள் 1885 ஆம் ஆண்டு விஜய சொக்கநாத நாயக்கிடம் இருந்த ஒரு பகுதியை விலைக்கு வாங்கி இராஜபாளையத்தை உருவாக்கி அங்கு மொத்தமாக வசிக்கத் தொடங்கினர்.இச்சமூகத்தைச் சேர்ந்த ஒரு பிரிவினர் வேலூர் மாவட்டத்திலும் மலை ஒட்டியுள்ள பகுதிகளில் 15 கிராமங்களை உருவாக்கி விவசாயத் தொழில் செய்து வருகின்றனர்.

## அரசியல் பங்களிப்பு

இச்சமூகத்தைச் சேர்ந்த சிலர் அரசியல் வழியாக பங்களிப்பு செய்து சிறப்பு பெற்றுள்ளனர். அவர்களில் குறிப்பிடத்தக்க சிலர்.

* பி. எஸ். குமாரசுவாமிராஜா - சென்னை மாகாண முதலமைச்சர் (1948 முதல் 1952), ஒரிசா மாநில ஆளுநர் (10 பெப்ரவரி 1954 -11 செப்டம்பர் 1956)
* என். ஆர். அழகர்ராஜா - முன்னாள் தேனி சட்டமன்ற உறுப்பினர்.

## முக்கியப் பிரமுகர்கள்

* பி. ஆர். ராமசுப்பிரமணிய ராஜா - ராம்கோ குழும நிறுவனங்களின் தலைவர்.
* கே.எஸ். திருபதி ராஜா - ஆத்யார் ஆனந்த பவன் நிறுவனர்.

## இலக்கியப் பங்களிப்பு

இச்சமூகத்தைச் சேர்ந்த சிலர் தமிழ் இலக்கியம், படைப்புகள் வழியாக பங்களிப்பு செய்து சிறப்பு பெற்றுள்ளனர். அவர்களில் குறிப்பிடத்தக்க சிலர்.

* பன்மொழிப்புலவர் மு. கு. ஜகந்நாதராஜா
* தமிழ்ப் பெண் எழுத்தாளர் மதுமிதா

## கல்வி நிறுவனங்கள்

ராஜூக்கள் சமூக அமைப்பின் / சமூகத்தைச் சேர்ந்தவரது நிர்வாகத்தில் உள்ள கல்வி நிறுவனங்கள்

°. ராம்கோ தொழில்நுட்ப கல்லூரி.

* ராஜூக்கள் கலை அறிவியல் கல்லூரி, இராஜபாளையம்.
* பி.ஏ.சி. ராமசாமி ராஜா பல்தொழில்நுட்பப் பயிலகம், இராஜபாளையம்.
* ஏ.கே.டி. தர்மராஜா மகளிர் கல்லூரி, இராஜபாளையம்.
* என்.ஏ. மஞ்சம்மாள் மகளிர் பல்தொழில்நுட்பப் பயிலகம், இராஜபாளையம்.
* பி.ஏ. சின்னையா ராஜா நினைவுப் பள்ளி, இராஜபாளையம்.
* ஏ.கே.டி. தர்மராஜா பள்ளி, இராஜபாளையம்.
* என்.ஏ. அன்னமராஜா பள்ளி, இராஜபாளையம்.
* என்.ஏ. கொண்டுராஜா நினைவு உயர்நிலைப்பள்ளி, தேனி.

(இங்கு பிற கல்வி நிறுவனங்கள் இருப்பின் குறிப்பிடலாம்)

## வெளி இணைப்புகள்

* Rajapalayam Kshatriya Rajus Association (Chennai)  (ஆங்கிலம்)
*Rajapalayam Rajus in the USA (ஆங்கிலம்)
* Rajapalayam Kshatriya Rajus Association (Oman)  (ஆங்கிலம்)

பகுப்பு:சாதிகள்
பகுப்பு:தெலுங்குச் சமூகங்கள்
பல் வெளுப்பாக்கம்

**பல் வெளுப்பாக்கம்** என்பது பற்களில் ஏற்படக்கூடிய கறைகளைப் போக்கி அவற்றை வெண்மை ஆக்குவதற்காக பொதுப் பல்மருத்துவத்தில் கையாளப்படும் ஒரு முறையாகும். இதனைப் **பல் வெண்மையாக்கம்** என்றும் கூறலாம். சிறப்பாக இது அழகூட்டல் பல்மருத்துவத் துறையிலேயே பெரிதும் பயன்படுகின்றது. குழந்தைகளின் உதிர் பற்கள், வளர்ந்தோரின் பற்களை விட வெண்மையானவை. அத்துடன், பற்களின் கனிமக் கட்டமைப்பில் ஏற்படும் மாற்றங்களினால் பல்மிளிரியின் நுண்துளைத் தன்மை குறைவதால் வயது ஏறும்போது பற்களின் நிறமும் கடுமை அடைகின்றது. பக்டீரியத் துகள்கள், உணவுப் பொருட்கள், புகையிலை போன்றவற்றாலும் பற்களில் கறைபடிவதுண்டு. டெட்ராசைக்கிளின் (tetracycline) போன்ற சில நுண்ணுயிர் எதிர்ப்பு மருந்துகளினாலும் பற்களில் கறை படியலாம் அல்லது அவற்றின் ஒளிர்வு குறையலாம். 

பற்களை வெண்மையாக்குவதற்குப் பல முறைகள் உள்ளன. வெளுப்பிப் பட்டி, வெளுப்பிப் பேனா, வெளுப்பிக் களிம்பு, லேசர் வெளுப்பாக்கம், இயற்கை வெளுப்பாக்கம் என்பன இவற்றுள் அடங்குவன. வீடுகளில் வெளுப்பிக் களிம்புகளைப் பயன்படுத்திப் பற்களை வெண்மையாக்குவது உண்டு. தவிர, வெளுப்பிப் பட்டிகளை முன் பற்களில் ஒட்டிக் கொள்வதன் மூலமும் பற்களை வெண்மையடையச் செய்யலாம். ஐதரசன் பேரொட்சைடு, கார்பமைடுப் பேரொட்சைடு போன்ற ஒட்சியேற்று பொருட்களும் பற்காளை வெளுக்கச் செய்வதில் பயன்படுகின்றன. ஒட்சியேற்று பொருட்கள், பல்மிளிரிகளில் காணப்படும் படிகக் கட்டமைப்பின் நுண்துளைகளூடாகச் சென்று படிக அமைப்புக்களுக்கு இடையில் காணப்படும் கறைகளை ஒட்சியேற்றுகின்றன. குறித்த காலத்துக்குப் பின் பல்மிளிரிக்கு அடியில் உள்ள பற்திசுப் படலத்தையும் சென்றடையும் ஒட்சியேற்றிகள் அவற்றையும் வெளுப்பாக்குகின்றன. வெளுப்பாக்கத்தை விரைவு படுத்துவதற்காக ஒளியும் பல் மருத்துவத்தில் பயன்படுகின்றது. இந்த வெளுப்பாக்க விளைவுகள் பல மாதங்கள் நீடித்திருக்கக் கூடும் எனினும், நோயாளியின், பழக்க வழக்கங்களைப் பொறுத்தே இதனைக் கூறமுடியும். புகை பிடித்தல், காப்பி, தேனீர் போன்ற கறைப்படுத்தும் நீர்மப் பொருட்களை உட்கொள்ளுதல் என்பன பற்களின் நிறம் மங்குவதை விரைவு படுத்துகின்றன. 

பகுப்பு:பல்மருத்துவம்
லேக் காச்சின்ஸ்கி

**லேக் அலெக்சாண்டர் காச்சின்ஸ்கி** (*Lech Aleksander Kaczyński*; 18 சூன் 1949 – 10 ஏப்ரல் 2010) போலந்து குடியரசின் அரசுத்தலைவராக 2005 முதல் 2010 ஆம் ஆண்டில் இறக்கும் வரை இருந்தவர். சட்டமும் நீதியும் என்ற கட்சியின் சார்பில் அரசியல்வாதியாக இருந்தவர். போலந்துத் தலைநகர் வார்சாவின் மேயராக 2002 முதல் 2005 வரை பணியாற்றியவர்.

2010 ஏப்ரல் 10 இல் இவரும் இவரது மனைவியும் வேறு பல அரசு அதிகாரிகளும் இரசியாவின் சிமலியென்ஸ்க் வட்டாரத்தில் உள்ள இரசிய வான்படைத் தளமொன்றில் இவர்கள் பயணம் செய்த வானூர்தி தரையிறங்கும் போது இடம்பெற்ற விபத்தில் கொல்லப்பட்டனர். வானூர்தியில் பயணம் செய்த அனைவரும் இவ்விபத்தில் கொல்லப்பட்டனர். காட்டின் படுகொலைகளின் 70வது நினைவுகூரல் நிகழ்வுக்குச் சென்றுகொண்டிருந்த போதே இவ்வானூர்தி விபத்துக்குள்ளாகியது.

## மேற்கோள்கள்

## வெளி இணைப்புகள்

* Strong and Moral State: Lech Kaczynski Speaks on His Presidential Plans 
* Lech Kaczynski – The Head of the Capital Ready to Head the State

பகுப்பு:1949 பிறப்புகள்
பகுப்பு:2010 இறப்புகள்
பகுப்பு:போலந்தின் அரசியல்வாதிகள்
பகுப்பு:போக்குவரத்து விபத்து இறப்புகள்
கார்பமைடுப் பேரொட்சைடு

**கார்பமைடுப் பேரொட்சைடு** (Carbamide peroxide) என்பது, ஒரு ஒட்சியேற்று பொருள். இது, ஐதரசன் பேரொட்சைடு, யூரியா ஆகியவற்றின் கூட்டு விளைபொருள் ஆகும். இதன் மூலக்கூற்றுக் குறியீடு CH6N2O3, அல்லது CH4N2O.H2O2. இது ஒரு வெண்ணிறப் பளிங்குருவான திண்மம். நீருடன் சேரும்போது ஒட்சிசனை வெளிவிடுகின்றது.

இந்த வேதிப்பொருள், தோல், கண், மூச்சுத் தொகுதி போன்றவற்றில் நமைச்சலை ஏற்படுத்தக்கூடியது. அத்துடன், அரிப்புத்தன்மை கொண்ட இது, எரிகாயங்களையும் ஏற்படுத்தக்கூடியது. 10% வரை செறிவு (3% ஐதரசன் பேரொட்சைடுக்கு ஈடானது) கொண்ட இப் பொருளினால் பாதிப்பு இல்லை. ஆனால் 35% செறிவுக்கு (12% ஐதரசன் பேரொட்சைடுக்கு ஈடானது) மேல் தோலில் வெண்ணிற வேதி எரிகாயங்களை ஏற்படுத்தும்.

தூய கார்பமைடுப் பேரொட்சைடு வெண் பளிங்குரு, அல்லது வெண் பளிங்குருப் பொடி வடிவம் கொண்டது. இது ஓரளவு நீரிற் கரையும் தன்மை (0.05 கி/மிலீ) கொண்டது.

## குறிப்புகள்


பகுப்பு:வேதிப் பொருட்கள்
பகுப்பு:கரிமப் பெராக்சைடுகள்
பகுப்பு:கிருமி நாசினிகள்
எலும்புக் கொடை

**எலும்புக் கொடை** அல்லது **எலும்பு தானம்** என்பது இயற்கையான மரணமடைந்தவர்கள் அல்லது மூளைச்சாவு ஏற்பட்டவர்கள் போன்றவர்களிடமிருந்து அவர்களுடைய உறவினர்களின் அனுமதியுடன் எலும்புகளைத் தானமாகப் பெறுவதாகும். இப்படி தானமாகப் பெறப்பட்ட எலும்புகள், எலும்பு பாதிப்புடையவர்களுக்குப் பயன்படுத்தப்படுகிறது. இதற்கான எலும்பு வங்கி உள்ள இடங்களில் தானமாகப் பெறப்பட்ட எலும்புகள் பாதுகாப்பாக வைக்கப்படுகின்றன. எலும்புகள் பயன்பாட்டில் தானம் அளித்தவர், தானம் பெற்றவர் இருவரும் ஒரே இரத்தப் பிரிவு உடையவராக இருக்க வேண்டும் என்பது இங்கு குறிப்பிடத்தக்கது.

பகுப்பு:மருத்துவக் கொடைகள்
சல்லடம்

**சல்லடம்** என்பது தமிழர் அரையில் உடுத்தும் ஒருவகை உடை ஆகும். பழங்காலத்தில் குதிரையேறும் வீரர்கள் சல்லடம் உடுத்தினர். இன்றும் சிற்றூர்களில் சுடலைமாடன், கருப்பன் போன்ற தெய்வங்கள் அணியும் உடையாக சல்லடம் கருதப்படுகிறது. இன்று கால்சட்டை எனவும் பேண்ட் மற்றும் டிரௌசர் எனவும் கூறப்படும் உடையின் உண்மையான தமிழ்ப்பெயர் சல்லடம் ஆகும். சல்லடம் என்பது நெடுஞ்சல்லடம் (long trouser), ஒட்டுச்சல்லடம் (short trouser) என்று இருவகைப்படும். 

## வெளி இணைப்புகள்
செந்தமிழ் ஓ.ஆர்.சி - சல்லடம்

பகுப்பு:தமிழர் உடைகள்
கார்டன் பிரவுன்

**ஜேம்ஸ் கார்டன் பிரவுன்** (பிறப்பு 20 பெப்ரவரி 1951) ஐக்கிய இராச்சியத்தின் பிரதமர் மற்றும் தொழிலாளர் கட்சித் தலைவர் ஆவார்.  டோனி பிளேர் பதவி விலகியபின் மூன்றாம் நாள் ஆளும் கட்சித் தலைவராகத் தேர்தெடுக்கப்பட்டு சூன் 2007ஆம் ஆண்டு அன்று பிரமராகப் பொறுப்பேற்றார். அதற்கு முன்னர் டோனி பிளேரின் அமைச்சரவையில் நிதியமைச்சராக 1997 முதல் 2007 வரை பணியாற்றி உள்ளார்.

## மேற்கோள்கள்


பகுப்பு:1951 பிறப்புகள்
பகுப்பு:வாழும் மக்கள்
பகுப்பு:பிரித்தானிய பிரதமர்கள்
பகுப்பு:பிரித்தானிய அரசியல்வாதிகள்
பகுப்பு:ஐக்கிய இராச்சியத்தின் பிரதமர்கள்
பகுப்பு:எடின்பரோ பல்கலைக்கழக முன்னாள் மாணவர்கள்
கிமி ஙா யொ

**எம் பேரரசே, நின் இறை**, அல்லது சப்பானிய மொழியில் **கிமி கா யொ** என அழைக்கப்படுகிற பாடல் சப்பானியப் பேரரசரைப் போற்றி பாடும் பாடல், இதுதாண் சப்பானின் நாட்டுப்பண் ஆகும். சப்பானின் நாட்டுப்பண்தான் உலகில் இசைக்கப்படும் நாட்டுப்பண்களில் மிகப் பழமையானது மற்றும் மிகச் சிறியதும் ஆகும். ஐந்து வரிகளுடன் 32 எழுத்துக்கள் கொண்டது. இப்பாடல் கி.பி 794 - கி.பி. 1185-ம் ஆண்டுகளில் சப்பானை ஆண்ட ஹையன் வம்சத்தின் காலத்தில் இயற்றப்பட்டது. இதன் தற்போதைய இசைவடிவத்தில் 1880 முதல் இசைக்கப்படுகிறது. அதற்குமுன் இருந்த பிரபலமல்லாத இசைவடிவத்தில் இருந்து இது தற்போதைய இசைவடிவத்துக்கு மாற்றப்பட்டது. ஃகினொமரு கொடி ஏற்றும்பொழுது இப்பாடலை சப்பானிய குடிமக்கள் பாட கடமைப்பட்டுளார்கள்.பின்னணி இசையெல்லாம் சேர்த்து, இந்த கீதம் பாடி முடிக்க ஆகும் நேரம் - 58 வினாடிகள் ஆகும்.

சப்பானில் 1880-ம் ஆண்டின்போதே நாட்டுப்பண்ணாக இப்பாடல் தேர்வு செய்யப்பட்டு நடைமுறைக்கும் வந்துவிட்டது. 1945-ல், இரண்டாம் உலகப் போரில் தோல்வியை ஒப்புக்கொண்டு, சப்பானின் மன்னர் ஹிரோஹிடோ சரணடைந்தார். ஆனாலும் மன்னர் பதவியிலிருந்து, நீக்கப்படவில்லை. மறு ஏற்பாடு செய்யும் வரை அவரே மன்னராக நீடித்தார். முன்பு இருந்த நாட்டுப்பண்ணே தொடரட்டும் என்று மன்னர் முடிவுசெய்தார். இதனால் 1945-க்குப் பிறகும் அதுவேதான் இசைக்கப்பட்டது. மன்னராட்சியிலிருந்து, சப்பான் மக்களாட்சி மக்களாச்சிக்கு மாறியது. இது நடந்து அரை நூற்றாண்டுக்கு மேல் ஆகிவிட்டது. ஆனால், 1999-ம் ஆண்டில்தான், முறைப்படி சட்டம் இயற்றப்பட்டு, சப்பானின் நாட்டுப்பண் என்ற அங்கீகாரத்தைப் இப்பாடல் பெற்றது.

## வாக்கா

இப்பாடல் வாக்கா எனும் யாப்பு வடிவைக்கொண்டது. இந்த யாப்பு வடிவம் மொத்தம் ஐந்து வரிகள் கொண்டது.
சப்பானில்  பண்டை காலத்தில் இலக்கியங்கள், பழஞ்சீன மொழியிலேயே இயற்றப்பட்டன. இவை ‘கன்ஷி' எனப்பட்டன. பண்டிதர்களின் மொழியாக சீன மொழி கொண்டாடப்பட்டது. சப்பானிய மொழியோ இரண்டாம்பட்சமாகப் பார்க்கப்பட்டது. இந்த அவல நிலையை போக்க சப்பானிய மொழியில் உருவானவையே ‘வாக்கா' பாடல்கள். இவை வெற்றியும் பெற்றன.

## வரிகள்


*அலுவலியப் பயன்பாடு*
君が代は
千代に八千代に
さざれ石の
巌となりて
苔の生すまで

*[[ஹிறகனா]]*

*[[உரோமன் எழுத்து]]*
*Kimigayo wa *
*Chiyo ni yachiyo ni *
*Sazare-ishi no *
*Iwao to narite *
*Koke no musu made*

*[[ஆங்கிலம்]]*
May your reign 
Continue for a thousand, eight thousand generations, 
Until the pebbles 
Grow into boulders 
Lush with moss

*[[வட்டெழுத்து]]*
*கிமி ஙா யொ வா* 
*சீயொ நி யாசீயோ நி,* 
*ஸாட்சாரெ-இஷி நொ* 
*இவாஓ தொ நாரித்தே* 
*கோகே நொ மூசு மாதே*

*[[தமிழ்]]*
(இன்னும்) ஆயிரம், எண்ணாயிரம் தலைமுறைகளுக்கு, 
(இன்றைய) சிறிய கூழாங்கற்கள், 
பச்சைத் தாவரங்கள் நிரம்பிய 
குன்றுகளாக உயர்கிற (காலம்) வரை
நினது ஆட்சி தொடரட்டும்!



## மேற்கோள்கள்

பகுப்பு:சப்பான்
சப்பான்
மேதா பட்கர்

**மேதா பட்கர்** (Medha Patkar,मेधा पाटकर, திசம்பர் 1, 1954) இந்தியாவில் பரவலாக அறிந்த சமூக உரிமைப் போராளி. குசராத் மாநிலத்தில் உள்ள நர்மதா ஆற்றில் கட்டப்படும் சர்தார் சரோவர் அணை கட்டுவதற்கு எதிராக  மக்கள் சார்பாக உரிமைக்குரல் நிறுவனமான நர்மதா பச்சாவோ அந்தோளன் என்னும் அமைப்பால் நன்கு அறியப்பட்டவர்.

## வாழ்க்கையும் பின்புலமும்
மேதா பட்கர் இந்தியாவில் மும்பையில் வசந்த் கனோல்க்கர் என்னும் தொழிலாளர் தலைவருக்கும், இந்து கனோல்க்கருக்கும் மகளாகப் பிறந்தார் இவர் அரசியலிலும் குமுகவியலிலும் உரிமைக்கான உணர்வுடைய பெற்றோர்களால் வளர்க்கப்பட்டார். இவருடைய தந்தையார் இந்திய விடுதலைப் போராட்டத்தில் பங்குகொண்டவர். இவருடைய தாயார், பொருளாதாரத்திலும், கல்வி, உடல்நலம் முதலியவற்றிலும் நலிவுற்ற பெண்களுக்கு உதவும் *சுவதார்* (Swadar) என்னும் நிறுவனத்தில் உறுப்பினராக இருந்தார். இவருடைய பெற்றோர்களின் விழிப்புணர்வும் தொண்டும் இவருடைய கொள்கைகள் கருத்துகளை செதுக்கின.

இவர் டாட்டா குமுக அறிவியல் கழகத்தில் (Tata Institute of Social Sciences, TISS) குமுகப் பணியியலில் (Social work) முதுநிலை பட்டம் பெற்றார். இவர் திருமணமானவர்

## தொழிற்பணி
முதுநிலை பட்டம் பெற்ற பின்னர் இவர் ஏழு ஆண்டுகளாக தன்னார்வலர் நிறுவனங்களில் பணியாற்றினார்.

## பரிசுகளும் பெருமைகளும்
மேதா பட்கர் 1991 ஆம் ஆண்டிற்கான ரைட் லைவ்லிஃகூடு பரிசு (Right Livelihood Award) பெற்றார். 1999 ஆம் ஆண்டு விச்யில் இந்தியா இயக்கம் (Vigil India Movement) நிறுவனத்தின் எம். ஏ. தாமசு மனித உரிமைப் பரிசு (M.A.Thomas National Human Rights Award) பெற்றார். இவை தவிர பற்பல பரிசுகளும் பெருமைகளும் பெற்றுள்ளார். அவற்றுள் தீனா நாத் மங்கேழ்ச்கர் பரிசு (Deena Nath Mangeshkar Award), மகாத்மா பூலே பரிசு (Mahatma Phule Award), 1992இல் கோல்டுமன் சூழல்நலப் பரிசு (Goldman Environment Prize), பிபிசியின் (BBC) மிகச்சிறந்த அனைத்துலக அரசியல் பரப்புரையாளருக்கான பச்சை நாடா பரிசு (கிரீன் ரிப்பன் அவார்டு Green Ribbon Award), பன்னாட்டு மன்னிப்பு அவையின் மனித உரிமைக் காப்பாளர் பரிசு (Human Rights Defender's Award) ஆகியவற்றைக் குறிப்பிடலாம். இவர் *அணைகளுக்கான உலக ஆணையம்* (World Commission on Dams) என்பதன் ஆணையர்.
ஆம் ஆத்மி கட்சியின் சார்பாக வடகிழக்கு மும்பைத் தொகுதியில் நாடாளுமன்றத் தேர்தலுக்குப் (2014) போட்டியிட்டார். ஆனால் தோல்வியடைந்தார். பின்னர் 2015ஆம் ஆண்டு மார்ச்சுத் திங்கள் 28 ஆம் தேதியில் ஆம் ஆத்மி கட்சியிலிருந்து வெளியேறினார்.

## உசாத்துணை


## வெளி இணைப்புகள்
* Friends of the river Narmada website 
* Right Livelihood Award website 
* Articles written by Medha Patkar
* Speech by Medha Patkar at the 2nd World Water Forum in The Hague, March 2000
* Interview with Amy Goodman on *[[Democracy Now!]],* March 2009 (video, audio, and print transcript)
* http://indiatoday.intoday.in/story/medha-patkar-quits-aap/1/426227.html

பகுப்பு:வாழும் மக்கள்
பகுப்பு:இந்திய சூழலியர்கள்
பகுப்பு:இந்தியப் பெண் உரிமைப்போராளிகள்
பகுப்பு:1954 பிறப்புகள்
பகுப்பு:ஆம் ஆத்மி கட்சி அரசியல்வாதிகள்
பகுப்பு:இந்திய சுற்றுச்சூழல் செயற்பாட்டாளர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:இந்திய சமுதாய மறுமலர்ச்சியாளர்கள்
தமிழ்நாடு அரசின் ஊனமுற்றோருக்கான திருமணத் திட்டங்கள்

தமிழ்நாடு அரசு ஊனமுற்றவர்களைத் திருமணம் செய்து கொள்பவர்களுக்கு நிதியுதவி வழங்கும் திட்டங்களைச் செயல்படுத்தி வருகிறது.

## கை, கால் ஊனமுற்றவர்

ஒரு கை அல்லது ஒரு கால் இழந்தோரைத் திருமணம் செய்து கொள்பவருக்கு நிதியுதவி அளிக்கும் வகையில் இத்திட்டம் செயல்படுத்தப்படுகிறது.

### உதவிக்கான தகுதிகள்
#தம்பதிகளில் ஒருவர் கை, கால் ஊனமுற்றவராக இருத்தல் வேண்டும்.
#பிறவியிலேயே ஊனமுற்றவருக்கு முன்னுரிமை அளிக்கப்படும்.
#குடும்பத்தின் ஆண்டு வருமானம் 24,000க்குக் குறைவாக இருக்க வேண்டும்.

### உதவித்தொகை
*ரூபாய் 5000 வழங்கப்படும். இதில் ரூபாய் 3000 தேசிய சேமிப்புப் பத்திரமாகவும், ரூபாய் 2000 காசோலையாகவும் வழங்கப்படும்.

## பார்வையற்றவர்

பார்வையற்றவரைத் திருமணம் செய்து கொள்பவருக்கு நிதியுதவி அளிக்கும் வகையில் இத்திட்டம் செயல்படுத்தப்படுகிறது.

### உதவிக்கான தகுதிகள்
#தம்பதிகளில் ஒருவர் பார்வையற்றவராக இருத்தல் வேண்டும்.
#பார்வையற்றவரைத் திருமணம் செய்து கொள்ளும் பார்வையுடையவரின் ஆண்டு வருமானம் 24,000க்குக் குறைவாக இருக்க வேண்டும்.

### உதவித்தொகை
*ரூபாய் 10000 வழங்கப்படும். இதில் ரூபாய் 7000 தேசிய சேமிப்புப் பத்திரமாகவும், ரூபாய் 3000 ரொக்கமாகவும் வழங்கப்படும்.

## பேசும் திறனற்ற காது கேளாதவர்

பேசும்திறனற்ற காது கேளாதவர்களைத் திருமணம் செய்து கொள்பவருக்கு நிதியுதவி அளிக்கும் வகையில் இத்திட்டம் செயல்படுத்தப்படுகிறது.

### உதவிக்கான தகுதிகள்
#திருமணம் செய்து கொள்ளும் தம்பதிகளில் ஒருவர் 100 சதவிகிதம் பேசும் திறனற்று காதுகேளாதவராக இருத்தல் வேண்டும்.
#35 வயதுக்கு மேற்படாதவர்களுக்கு வருமான வரம்பு எதுவுமில்லை.

### உதவித்தொகை
*ரூபாய் 5000 வழங்கப்படும். இதில் ரூபாய் 3000 தேசிய சேமிப்புப் பத்திரமாகவும், ரூபாய் 2000 ரொக்கமாகவும் வழங்கப்படும்.

## விண்ணப்பிக்க

மாவட்ட ஆட்சியர் அலுவலகத்தில் உள்ள மாவட்ட மறுவாழ்வு அலுவலர் அலுவலகத்தில் தேவையான விண்ணப்பப் படிவங்களைப் பெற்று நிரப்பி, தேவையான இணைப்புகளைச் செய்து விண்ணப்பிக்க வேண்டும். மாவட்ட மறுவாழ்வு அலுவலர் இந்த விண்ணப்பப் படிவங்களை ஆய்வு செய்து குறிப்பிட்ட உதவித்தொகைகளை வழங்குகிறார்.

பகுப்பு:தமிழ்நாடு அரசின் மாற்றுத்திறனாளிகளுக்கானத் திட்டங்கள்
பகுப்பு:தமிழ்நாடு அரசுத் திட்டங்கள்
பொறியாளர் சங்க உறுப்பினர் கல்வி

இந்தியாவில் கல்கத்தாவிலுள்ள இந்தியப் பொறியாளர்கள் நிறுவனம் (The Institution of Engineers (India)) என்கிற அமைப்பு பொறியாளர் சங்க உறுப்பினர் கல்வித் (A.M.I.E.,) தேர்வுகளை நடத்துகிறது. இந்த தேர்வுகள் மாணவர் நிலை (Studentship), பகுதி-அ (Section-A), பகுதி-ஆ (Section-B) என்று மூன்று நிலைகளில் நடத்தப்படுகிறது. +2 முடித்த மாணவர்கள் (கணக்கை ஒரு பாடமாக எடுத்திருக்க வேண்டும்) முதலில் மாணவர்கள் நிலையில் சேர வேண்டும். அந்த நிலையில் நடத்தப்படும் தேர்வில் வெற்றி பெற்றவர்கள் பகுதி-அ நிலையில் சேர்த்துக் கொள்ளப் படுவார்கள். இந்நிலையில் வெற்றி பெற்றவர்கள் இறுதியாக பகுதி-ஆ நிலையில் அவர்கள் விருப்பப் பாடமாக எடுத்த பிரிவில் (கட்டிடவியல், மின்னியல், இயந்திரவியல் போன்ற பொறியியல் பிரிவுகள்) தேர்வு எழுத வேண்டும். இந்த மூன்று நிலையிலும் வெற்றி பெற்றவர்களுக்கு பொறியாளர் சங்க உறுப்பினர் கல்விச் (A.M.I.E.,) சான்றிதழ் அளிக்கப்படுகிறது. இந்த சான்றிதழ் பெற்றவர்கள் இளங்கலைப் பொறியியல் (B. E.,) பட்டப் படிப்புக்கு நிகரானவர்களாகக் கருதப்படுகிறார்கள். இவர்கள் இந்திய ஆட்சிப் பணித் தேர்வு (I.A.S) , இந்தியக் காவல் பணித் தேர்வு (I.P.S) போன்ற தேர்வுகள் எழுதவும் அனுமதிக்கப் பட்டுள்ளார்கள். மேலும் அரசுப் பணிகளில் இளங்கலைப் பொறியியல் பட்டப்படிப்பு படித்தவர்கள் விண்ணப்பிக்கும் பணிக்கு இவர்களும் விண்ணப்பிக்கலாம். இந்த பொறியாளர் சங்க உறுப்பினர் கல்விச் சான்றிதழ் படிப்புக்கான பயிற்சி மையங்கள் முன்பு நிறைய இருந்தன. தற்போது பொறியியல் பட்டப் படிப்புக்கான சுயநிதிப் பொறியியல் கல்லூரிகள் அதிக அளவில் துவங்கப்பட்டு விட்டதால் இந்த படிப்பில் சேர்பவர்கள் எண்ணிக்கை வெகுவாகக் குறைந்து போய் விட்டது. இருப்பினும் பொறியியல் துறை சார்ந்த பணியில் இருப்பவர்கள் பலர்  கல்வியிலும், பணியிலும் தங்கள் தரத்தை உயர்த்திக் கொள்வதற்காக இந்தப் பயிற்சியில் அதிக அளவில் சேர்ந்து வருகிறார்கள்.

## கல்வி நிலை
பொறியாளர் சங்க உறுப்பினர் கல்வியில் சேர்வதற்குக் கீழ்காணும் தகுதிகள் இருந்தால் அவர்கள் இக்கல்வியின் குறிப்பிட்ட நிலைகளில் நேரடியாகச் சேர முடியும்.

* மேல்நிலை வகுப்பில் (+2) தேர்ச்சி பெற்றவர்கள் மாணவர் நிலையில் சேரலாம்.
* பல்தொழில்நுட்பப் பயிலகங்களில் பொறியியலில் பட்டயப் படிப்பு தேர்ச்சி பெற்றவர்கள் பகுதி-அ நிலையில் நேரடியாகச் சேரலாம்.
* கல்லூரிகளில் பயன்பாட்டு அறிவியல் (Applied Science)  பட்டப் படிப்பு தேர்ச்சி பெற்றவர்கள் பகுதி-ஆ  நிலையில் நேரடியாகச் சேரலாம்.

பகுப்பு: இந்தியாவில் கல்வி
பகுப்பு:கல்வி
ஓப்ரா வின்ஃப்ரே

**ஓப்ரா கைல் வின்ஃப்ரே** (பிறப்பு சனவரி 29, 1954) ஓர் அமெரிக்க அரட்டைக் காட்சி தொகுப்பாளர், தயாரிப்பாளர் மற்றும் வள்ளல். இவர் தன்பெயரைக் கொண்டு நடத்தும் **ஓப்ரா வின்ஃப்ரே ஷோ** என்ற  தொலைக்காட்சி நிகழ்ச்சி இத்தைகைய வகை நிகழ்ச்சிகளின் வரலாற்றிலேயே மிகவும் உயர்ந்த மதிப்பீடுகளைப் பெற்று பல விருதுகளை வென்றுள்ளது.  இவர் இருபதாம் நூற்றாண்டின் மிகுந்த செல்வமுடைய ஆபிரிக்க அமெரிக்கர்,  அமெரிக்க வரலாற்றிலேயே மிகப்பெரும் கருப்பின வள்ளல்,  மற்றும் ஒருநேரத்தில் உலகின்  ஒரே கருப்பு பில்லியனராக இருந்தவர் என்ற சிறப்புகளை உடையவர். இவர் மேலும் இருபதாம் நூற்றாண்டு உலகின் செல்வாக்கு மிகுந்த பெண்களில் ஒருவர்.

## இளமை வாழ்க்கை
வின்ஃப்ரே மிசிசிப்பியின் ஊரகப்பகுதியில் பதின்ம வயது தனியாக வாழ்ந்த அன்னைக்குப் பிறந்தவர். பின்னர் விசுகொன்சின் மாநில மில்வாக்கியின் உள்நகரப்பகுதியில் வளர்ந்தார். இளமையில் பல இன்னல்களை எதிர்கொண்டார்; ஒன்பது வயதில் பாலின வன்முறை, பதினான்கு வயதில் முதல் தாய்மை, குழந்தையின் குறைவயது மரணம் எனப்பல.  தனது தந்தை என அறியப்பட்டவருடன் ஓர் முடிதிருத்துபவருடன் டென்னசியில் வாழத்துவங்கிய வின்ப்ரே தனது பள்ளிப்படிப்பின் போதே பத்தொன்பது வயதில் ஓர் வானொலிநிலையத்தில் உள்ளூர் செய்திகளைத் தொகுத்து வழங்கத் தொடங்கினார். அவரது உணர்ச்சிமய பேச்சுத்திறமை அவரை  பகல்வேளை அரட்டை நிகழ்ச்சி பகுதிக்கு மாற்றம் வாங்கித்தந்தது. மூன்றாம்தர சிகாகோ அரட்டை நிகழ்ச்சியை முதல்நிலைக்கு   கொண்டுவந்த பின்னர் தமது தயாரிப்பு நிறுவனத்தை நிறுவி தயாரித்த நிகழ்ச்சிகளை உலகெங்கும் விற்கத் துவங்கினார்.
## காட்சியின் சிறப்புகள்
தமது அரட்டை நிகழ்ச்சிகளில் ஊடகத்தொடர்பில் தனிப்பட்ட வாக்குமூலங்களை வெளிப்படுத்தும் வகையினை உருவாக்கியவராக அறியப்படுகிறார். ஓர்  யேல்  ஆய்வின்படி இவரது நிகழ்ச்சிகள் மூலம் இருபதாம் நூற்றாண்டின் தயக்கங்கள் தூக்கியெறியப்பட்டு ஓரினச்சேர்க்கையாளர்கள்,ஈரினச்சேர்க்கையாளர்கள்,திருநங்கைகள் முன்னணி சமூகத்தில் ஏற்றுக்கொள்ளப்பட்டுள்ளனர். 1990களின் மத்தியில் அவரது நிகழ்ச்சியில் இலக்கியம், தன்னிலை மேம்பாடு மற்றும் ஆன்மீகம் இடம்பெற துவங்கியது.பொதுவாக ஒப்புதல் பண்பாட்டை வளர்த்தவர்,   சர்ச்சைக்குரிய தன்னிலை மேம்பாடு பழக்கங்களை வளர்த்தவரென்றும் குறை கூறப்பட்டாலும் தனது இன்னல்களை  எதிர்கொண்டு மற்றவர்களுக்கு உதவி புரிபவராக போற்றப்படுகிறார்.

## மேற்கோள்கள்

## வெளியிணைப்புகள்

*  Oprah's official website
*  Oprah  on யூடியூப்
*  Oprah Winfrey's Official Myspace Page
*  Charity Navigator's rating of Oprah's Angel  Network 
* 
* Oprah Winfrey's Date Safe Project 
* Oprah Winfrey's Inspirational Commencement Address, Stanford University 2008 video, transcript
* Oprah Winfrey's Inspirational Graduation Speech, Howard University 2007

பகுப்பு:1954 பிறப்புகள்
பகுப்பு:அமெரிக்கர்கள்
பகுப்பு:வாழும் மக்கள்
பகுப்பு:இருபதாம் நூற்றாண்டு அமெரிக்க எழுத்தாளர்கள்
பகுப்பு:இருபத்தொராம் நூற்றாண்டு அமெரிக்க எழுத்தாளர்கள்
பகுப்பு:அமெரிக்க தொலைக்காட்சி நடிகைகள்
பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
தமிழ்நாடு அரசின் பத்திரிகையாளர்களுக்கான திட்டம்

**தமிழ்நாடு அரசின் பத்திரிகையாளர்களுக்கான திட்டம்** என்பது தமிழ்நாட்டில் பத்திரிகை நிறுவனங்கள் மற்றும் தொலைக்காட்சி நிறுவனங்களில் பணியாற்றும் செய்தியாளர்களுக்கு தமிழ்நாட்டு அரசின் செய்தி மக்கள் தொடர்புத்துறையின் சார்பில் செயல்படுத்தப்படும் நலத்திட்டம் ஆகும்.

## செய்தியாளர் அடையாள அட்டை

ஒவ்வொரு பத்திரிகை நிறுவனத்திற்கும் 2 செய்தியாளர்கள், 1 புகைப்படக்காரர் என்கிற அளவிலும் தனியார் தொலைக்காட்சி நிறுவனத்திற்கும் 2 செய்தியாளர்கள், 2 ஒளிப்பதிவாளர்கள், 2 ஒளிப்பதிவு உதவியாளர்கள் ஆகியோர்க்குச் செய்தியாளர் அட்டைகள் வழங்கப்படுகின்றன. 

## பத்திரிகையாளர் அங்கீகார அட்டை

சென்னையில் ஒரு நாளிதழுக்கு 9 செய்தியாளர்கள், 2 புகைப்படக்காரர்கள் மற்றும் பிற மாவட்டங்களில் 2 செய்தியாளர்கள், 1 புகைப்படக்காரர் ஆகியோருக்கு பத்திரிகையாளர் அங்கீகார அட்டை வழங்கப்படுகிறது.

### பயன்கள்
*அரசுப் பேருந்துகளில் இலவசப் பயணம்
*ரயில் பயணங்களில் 50 சதவிகித கட்டணச் சலுகை,
*ரயில் பயணங்களில் முன்னுரிமைப் பதிவுகள்
*தொலைபேசி இணைப்புப் பெறுவதில் முன்னுரிமை
*வீட்டுவசதி வாரியக் குடியிருப்புகளில் முன்னுரிமை அடிப்படையில் சிறப்பு ஒதுக்கீடு
## ஆதாரங்கள்


பகுப்பு: தமிழ்நாடு அரசுத் திட்டங்கள்
டாக்டர் முத்துலட்சுமி ரெட்டி நினைவு கலப்பு திருமண உதவித் திட்டம்

தமிழ்நாடு அரசு **டாக்டர் முத்துலட்சுமி ரெட்டி நினைவு கலப்பு திருமண உதவித் திட்டம்** மூலம் கலப்புத் திருமணம் செய்து கொள்பவர்களுக்கு உதவும் நோக்கத்துடன் இருவகையாகப் பிரித்து அவர்களுக்கு நிதியுதவி அளிக்கும் திட்டத்தினைச் செயல்படுத்துகிறது. இத்திட்டம் முன்பு **அஞ்சுகம் அம்மையார் கலப்புத் திருமண நிதியுதவித் திட்டம்** என்கிற பெயரில் செயல்படுத்தப்பட்டது.

## கலப்புத் திருமணம் முதல்வகை

தமிழ்நாடு அரசால் தாழ்த்தப்பட்ட வகுப்பைச் சேர்ந்தவரைத் திருமணம் செய்து கொள்பவர்களுக்கு நிதியுதவி அளிக்கும் வகையாக இத்திட்டம் செயல்படுத்தப்படுகிறது.

### உதவிக்கான தகுதிகள்
#திருமணம் செய்து கொள்ளும் தம்பதிகளில் ஒருவர் கட்டாயம் தாழ்த்தப்பட்ட வகுப்பைச் சேர்ந்தவராக இருத்தல் வேண்டும்.
#பெண்ணின் வயது 20 முடிந்திருக்க வேண்டும்.
#வருமான உச்சவரம்பு எதுவுமில்லை.
#திருமணம் நடந்த தேதியிலிருந்து இரண்டு ஆண்டுகளுக்குள் விண்ணப்பிக்க வேண்டும்.

### உதவித்தொகை
*ரூபாய் 20000 வழங்கப்படும். இதில் ரூபாய் 10000 தேசிய சேமிப்புப் பத்திரமாகவும், ரூபாய் 10000 காசோலையாகவும் வழங்கப்படும்.

## கலப்புத் திருமணம் இரண்டாம்வகை

தமிழ்நாடு அரசால் பிற்படுத்தப்பட்ட அல்லது மிகவும் பிற்படுத்தப்பட்ட வகுப்பைச் சேர்ந்தவரைத் திருமணம் செய்து கொள்ளும் முற்பட்ட வகுப்பினர்களுக்கு நிதியுதவி அளிக்கும் வகையாக இத்திட்டம் செயல்படுத்தப்படுகிறது.

### உதவிக்கான தகுதிகள்
#திருமணம் செய்து கொள்ளும் தம்பதிகளில் ஒருவர் பிற்படுத்தப்பட்ட அல்லது மிகவும் பிற்படுத்தப்பட்ட வகுப்பைச் சேர்ந்தவராகவும், மற்றொருவர் முற்படுத்தப்பட்ட வகுப்பினராகவும் இருத்தல் வேண்டும்.
#பெண்ணின் வயது 20 முடிந்திருக்க வேண்டும்.
#வருமான உச்சவரம்பு எதுவுமில்லை.
#திருமணம் நடந்த தேதியிலிருந்து இரண்டு ஆண்டுகளுக்குள் விண்ணப்பிக்க வேண்டும்.

### உதவித்தொகை
*ரூபாய் 10000 வழங்கப்படும். இதில் ரூபாய் 7000 தேசிய சேமிப்புப் பத்திரமாகவும், ரூபாய் 3000 காசோலையாகவும் வழங்கப்படும்.

## விண்ணப்பிக்க

மாவட்ட ஆட்சியர் அலுவலகத்தில் உள்ள மாவட்ட சமூகநல அலுவலர் அலுவலகத்தில் தேவையான விண்ணப்பப்படிவங்களைப் பெற்று நிரப்பி தேவையான இணைப்புகளைச் செய்து விண்ணப்பிக்க வேண்டும். மாவட்ட சமூகநல அலுவலர் இந்த விண்ணப்பப் படிவங்களை ஆய்வு செய்து குறிப்பிட்ட உதவித்தொகைகளை வழங்குகிறார்.

## மேற்கோள்கள்


பகுப்பு: தமிழ்நாடு அரசுத் திட்டங்கள்
மின்சாரப்பணி மேற்பார்வையாளர்

தமிழ்நாடு மின் உரிமம் வழங்கும் வாரியம் மின்சாரப் பணிகளை மேற்பார்வை செய்வதற்கான தகுதிச் சான்றுகளை வழங்குகிறது. மின்னியல் கல்வித் தகுதிகள் இருந்தாலும் இத்தகுதிச் சான்று பெற்றவர்கள் மட்டுமே மின்சாரப்பணி மேற்பார்வையாளராகத் தொழிற்சாலைகளில் பணியாற்ற முடியும். மேலும் உயர் அழுத்த மின்சாரப் பணிகளில் வேலை செய்ய முடியும்.

## தகுதிச்சான்று

மின்சாரப் பணி மேற்பார்வையாளர்களுக்கான தகுதிச் சான்றுகள் கீழ்காணும் கல்வித் தகுதியுடையவர்களுக்கு மட்டுமே வழங்கப்படுகிறது.

*மின்சாரப் பொறியியல் பட்டம் அல்லது பட்டயம் பெற்றவர்கள் ஏதாவது ஒரு உயர் மின்னழுத்தம் கொண்ட நிறுவனத்தில் குறைந்தது இரண்டு வருடம் பணியாற்றி இருக்க வேண்டும்

(அல்லது)

மின்சாரப் பொறியியல் பட்டம் அல்லது பட்டயம் பெற்றவர்கள் ஏதாவது ஒரு உயர் மின்னழுத்தம் கொண்ட மின்மாற்றி அமைப்புப் பணியினைச் செய்து ஓராண்டு அனுபவம் பெற்றிருக்க வேண்டும்.

(அல்லது)

மின்சாரப் பணி மேற்பார்வையாளர் தேர்வு எழுதி வெற்றி பெற்றிருக்க வேண்டும்.

## மின்சாரப்பணி மேற்பார்வையாளர் தேர்வு

மின்சாரப்பணி மேற்பார்வையாளர்  தேர்வுகள் தமிழ்நாடு அரசின் தொழில்நுட்பக் கல்வி இயக்ககத்தின் மூலம் நடத்தப்படுகிறது. இதற்கான விளம்பரம் தமிழ் நாளிதழ்களில் வெளியிடப்படும். இத்தேர்வில் மின்சாரக் கருத்தியல் ஒரு பாடமாகவும், மின்சாரம் குறித்த விருப்பப் பாடம் ஒரு பாடமாகவும், வாய்மொழிக் கேள்வி மற்றும் செயல்முறைத் தேர்வு ஒரு பாடமாகவும் தேர்வு நடத்தப்படுகிறது.  செயல்முறைத் தேர்விற்கு மொத்தம் 100 மதிப்பெண்களும் அதில் தேர்ச்சி பெற குறைந்தது 40 மதிப்பெண்களும், இரண்டு எழுத்து வழியிலான தேர்வுகளில் ஒவ்வொரு பாடத்திற்கும் 50 மதிப்பெண்களும் அதில் தேர்ச்சி பெற ஒவ்வொரு பாடத்திலும் 20 மதிப்பெண்களும் எடுக்க வேண்டும்.  செயல்முறைத் தேர்வில் வாய்மொழியாகக் கேட்கப்படும் கேள்விகளில் அவர்கள் பணிபுரிந்த உயர் அழுத்த மின்சாரப் பணிகள் குறித்த கேள்விகள் அதிக அளவில் இடம்பெறும். இத்தேர்வில் வெற்றி பெற்றவர்களுக்கு மின்சாரப் பணி மேற்பார்வையாளர் தகுதிச் சான்றிதழ் வழங்கப்படும்.

### தகுதிகள்

மின்சாரப்பணி மேற்பார்வையாளர் தேர்வு எழுத விரும்புபவர்கள் கீழ்காணும் தகுதிகளைப் பெற்றிருக்க வேண்டும்.

#பத்தாம் வகுப்பு தேர்ச்சி பெற்றிருக்க வேண்டும்.
#மின்சாரப் பணியில் குறைந்தது ஐந்து ஆண்டுகளும் அதில் உயர் அழுத்த மின்சாரப் பணிகளில் குறைந்தது மூன்று ஆண்டுகளாவது பணி புரிந்திருக்க வேண்டும்.
#உயர் அழுத்த மின்சாரப் பணிகளில் வேலை செய்த அனுபவம் குறித்து தமிழ்நாடு மின்சார வாரியத்தில் கோட்ட செயற்பொறியாளரிடம் சான்றிதழ் ஒன்று பெற வேண்டும்.

பகுப்பு:மின்சாரப் பணிகள்
நலிவுற்ற கலைஞர்களுக்கான நிதியுதவித் திட்டம்

தமிழ்நாடு அரசு வறுமையில் வாடும் நலிவுற்ற கலைஞர்களுக்கு உதவும் நோக்கத்துடன் அவர்களுக்கு நிதியுதவி அளிக்கும் திட்டத்தைச் செயல்படுத்துகிறது. 

### உதவிக்கான தகுதிகள்
#இயல், இசை, நாடகம் எனும் ஏதாவது துறையில் செயல்பட்டு குறிப்பிடத்தக்க கலைச்சேவை செய்தவராக இருத்தல் வேண்டும்.
#கலைஞர்கள் 58 வயது முழுமையாகி இருக்க வேண்டும்.
#ஆண்டு வருமானம் ரூபாய் 4800க்கு மிகாமல் இருக்க வேண்டும்.

### உதவித்தொகை
*நிதியுதவியாக மாதந்தோறும் ரூபாய் 500 வழங்கப்படும்.

## விண்ணப்பிக்க

மாவட்ட ஆட்சியர் அலுவலகத்தில் தேவையான விண்ணப்பப்படிவங்களைப் பெற்று நிரப்பி தேவையான இணைப்புகளைச் செய்து விண்ணப்பிக்க வேண்டும். 

## பயனாளிகள் தேர்வு

இயல், இசை நாடகமன்றச் செயலாளர், மாவட்ட ஆட்சியர் ஆகியோர் பரிந்துரைப்படி அமைக்கப்பட்டுள்ள உயர்மட்டக் குழுவால் விண்ணப்பம் பரிசீலிக்கப்பட்டு கலைஞர்களைத் தேர்வு செய்து நிதியுதவி அளிக்கப்படுகிறது.

பகுப்பு:தமிழ்நாடு அரசின் நிதியுதவித் திட்டங்கள்
பிரித்தானிய இலங்கை

**பிரித்தானிய இலங்கை** (*British Ceylon*) அல்லது பொதுவாக *சிலோன்* என்பது இலங்கையில் 1796 ஆம் ஆண்டில் இருந்து 1948 வரையிலான பிரித்தானிய ஆட்சியைக் குறிப்பிடுகிறது. 1802 முதல் 1833 வரை இலங்கைத் தீவில் உள்ள பிரித்தானிய குடியேற்றங்களுடன் பிரதேசங்களுடன் அதன் சார்புகளும் எனவும், அதன்பின் 1833 முதல் 1931 வரை இலங்கைத் தீவும் அதன் பிரதேசங்களும் சார்புகளும்  எனவும், இறுதியாக இலங்கைத் தீவும் அதன் சார்புகளும் என 1931 முதல் 1948வரை அறிப்பட்டது. 1796 மற்றும் 4 பிப்ரவரி 1948 இற்கு இடையில் இன்றைய இலங்கை பிரித்தானிய அரச காலனியாக இருந்தது.

## வரலாறு

### கண்டியப் போர்

பிரித்தானிய இராச்சியத்தின் கீழ் இலங்கை கொண்டு வந்தபின், பக்கத்தில் உள்ள இடங்களை பிரித்தானியர் கண்டி அரசரிடம் கேட்டனர். ஆனால், அரசர் மறுத்துவிட்டார். கோபம் கொண்ட பிரித்தானியர் உள்ளூர் மக்களை கருவியாகக் கொண்டு அரசரை எதிர்க்கத் திட்டம் தீட்டினர். நாயக்கரான கண்டி அரசருக்கு பிரித்தானியரைக் கண்டு தீய மனப்போக்கு இருந்தது. ஒல்லாந்தர்,  போர்த்துக்கலை போல சிறிய நாடுகளிலிருந்து தன் தேசத்தை காப்பாற்றினார். எனினும் பிரித்தானியப் பேரரசைப் போன்ற பலம் மிகுந்த நாட்டை எதிர்ப்பது சுலபமற்றது எனக் கண்டி அரசர் புரிந்து கொண்டார்.

## மேலும் படிக்க

* Arsecularatne, S. N, *Sinhalese immigrants in Malaysia & Singapore, 1860–1990: History through recollections*, Colombo, KVG de Silva & Sons, 1991
* 
* 
* 
* 
* 
* 
* Silva, K.M. de. *History of Sri Lanka* (1982). pp.&nbsp;239–488 complete text online free
* 
* 
* 
* Wenzlhuemer, Roland. "Indian Labour Immigration and British Labour Policy in Nineteenth‐Century Ceylon," *Modern Asian Studies* (2007) 41:575–602
* 

## குறிப்புகள்
 

## மேற்கோள்கள்

பகுப்பு:முன்னாள் பிரித்தானியக் குடியேற்றங்கள்
பகுப்பு:பிரித்தானிய இலங்கை
பகுப்பு:20-ஆம் நூற்றாண்டில் இலங்கை
பகுப்பு:பிரித்தானியக் கிழக்கிந்தியக் கம்பனி
பகுப்பு:பிரித்தானிய இந்தியா
பழனி கவுண்டன் பாளையம்

**பழனி கவுண்டன் பாளையம்** (*Palani Goundan Palayam*) இந்தியாவின் தமிழ்நாடு மாநிலத்தில் அமைந்துள்ள ஈரோடு மாவட்டத்தில் இருக்கும் கிளம்பாடி பேரூராட்சியில் அமைந்துள்ள ஒரு சிற்றூர் ஆகும். இங்கு மாரியம்மன் மற்றும் முருகன் ஆலயங்கள் உள்ளன. காளிங்கராயன் கால்வாய் மற்றும் காவேரி ஆறு இரண்டும் ஒரு சேர்ந்த கிராமம் ஆகும். இங்கு கரும்பு, நெல், வாழை, என சாகுபடிகள் செய்யப்படுகின்றன. பொறியாளர்கள், தொழில் அதிபர்கள், மருத்துவர் என பல்வேறு படித்த இளைஞர்கள் உள்ளனர்.

கோபிச்செட்டிப்பாளையம் பேருந்து நிலையத்திலிருந்து பாலனி கவுண்டன் பாளையத்திற்கு நகரப் பேருந்து எண் 2 மூலம் போக்குவரத்து வசதி உள்ளது. மேலும், கோயம்புத்தூர் நோக்கிச் செல்லும் பேருந்துகளும் இவ்வழியாகச் செல்கின்றன.
thumb|944x944px|'''Palani Goundan Palayam Bus Stop'''
பகுப்பு:ஈரோடு மாவட்டத்திலுள்ள கிராமங்கள்
தாமஸ் வோல்சி

200px|right|thumb|பேராயர் தாமஸ் உவால்சி
**தாமஸ் வோல்சி**, அல்லது **கர்தினால் வோல்சி** (*Thomas Cardinal Wolsey*, 1471 – நவம்பர் 29, 1530) ஆங்கில நாட்டு உயராட்சித் தலைவராக விளங்கியவர். அவர் உரோமை கத்தோலிக்க திருச்சபையில் கர்தினால் பதவியும் வகித்தார். இங்கிலாந்தின் அரசர் எட்டாம் ஹென்றி 1509 இல் பதவிக்கு வந்தபோது, இவர் ஏழைகளுக்கு உதவியளிக்கும் அலுவலக மேலாளராக நியமிக்கப்பட்டார். படிப்படியாக பதவி உயர்வு பெற்று, 1514 இற்குள் இவர் அரசியலிலும் திருச்சபையிலும் முக்கிய அதிகாரியானார்.

பின்னர் இங்கிலந்து அரசரரின் முக்கிய ஆலோசகராக உயர்ந்தார். அரசருக்குப் பதிலாளாகச் செயல்படும் அளவுக்கு ஒவால்சிக்கு அதிகாரம் குவிந்தது. முதலில் அவர் யொர்க் நகரத்தின் பேராயர் ஆனார். அப்பதவி கன்டர்பரி பேராயர் பதவிக்கு அடுத்த நிலையில்தான் இருந்தது. பின்னர் 1515 கர்தினால் பதவிக்கு உயர்த்தப்பட்டு, கண்டர்பரி பேராயர் நிலைக்கும் மேலாக உயர்ந்தார்.

பகுப்பு:1471 பிறப்புகள்
பகுப்பு:1530 இறப்புகள்
பகுப்பு:கர்தினால்கள்
பகுப்பு:பிரித்தானிய அரசியல்வாதிகள்
பகுப்பு:1473 பிறப்புகள்